ପାଟଣା ୧୮।୧୨ଃ ପାଟଣା ରେଞ୍ଜରେ ଥମୁନି ହାତୀ ଉପଦ୍ରବ । ୨୬ ଟିକିଆ ହାତୀପଲ ପାଟଣା ସାହାରପଡ଼ା ଅଞ୍ଚଳରେ ବ୍ୟାପକ ଧାନ ଫସଲ ନଷ୍ଟ କରିଛନ୍ତି । ଯାହାକୁ ନେଇ ଚିନ୍ତାରେ ପଡିଛନ୍ତି ସ୍ଥାନୀୟଲୋକେ ।
ଖବର ଅନୁଯାୟୀ, ଗତ କିଛି ଦିନ ହେଲା ପାଟଣା ରେଞ୍ଜରେ ୨୬ଟିକିଆ ହାତୀ ପଲଙ୍କ ଉପଦ୍ରବ ଲାଗି ରହିଛି । ପାଟଣା ସାହାରପଡ଼ା ଅଞ୍ଚଳରେ ହାତୀପଲ ପଶି ଏକର ଏକର ଧାନ ଫସଲ ସହ ପନିପରିବା ଚାଷ ନଷ୍ଟ କରିଛନ୍ତି । ଏହାସହତ ଅନେକ ଘର ମଧ୍ୟ ଭାଙ୍ଗି ଦେଇଛନ୍ତି । ରାଜନଗର ଗାଁର ବହୁ ପୁରାତନ ରଘୁନାଥ ଜୀଉ ମଠ ଭାଙ୍ଗିଥିବାର ମଧ୍ୟ ସୂଚନା ମିଳିଛି । ହାତୀପଲଙ୍କ ଘଉଡାଇବାକୁ ବନବିଭାଗର ଉଦ୍ୟମ ଜାରି ରହିଛି ।
